CELEX: 62019TN0376
Language: el
Date: 2019-06-24 00:00:00
Title: Υπόθεση T-376/19: Προσφυγή της 24ης Ιουνίου 2019 — El Corte Inglés κατά EUIPO — Big Bang (LTC latiendaencasa.es BIG BANG DAY)

5.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/72
            
         
      Προσφυγή της 24ης Ιουνίου 2019 — El Corte Inglés κατά EUIPO — Big Bang (LTC latiendaencasa.es BIG BANG DAY)
      (Υπόθεση T-376/19)
      (2019/C 263/77)
      Γλώσσα του δικογράφου της προσφυγής: η ισπανική
      
         Διάδικοι
      
      
         Προσφεύγουσα: El Corte Inglés, SA (Μαδρίτη, Ισπανία) (εκπρόσωπος: J.L. Rivas Zurdo, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Big Bang, trgovina in storitve, d.o.o. (Λιουμπλιάνα, Σλοβενία)
      
         Στοιχεία σχετικά με τη διαδικασία ενώπιον του EUIPO
      
      
         Αιτούσα: Η προσφεύγουσα ενώπιον του Γενικού Δικαστηρίου
      
         Επίδικο σήμα: Αίτηση καταχωρίσεως εικονιστικού σήματος της Ευρωπαϊκής Ένωσης LTC latiendaencasa.es BIG BANG DAY — Υπ’ αριθ. 15 879 323 αίτηση καταχωρίσεως
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του πέμπτου τμήματος προσφυγών του EUIPO της 5ης Απριλίου 2019 στην υπόθεση R 1684/2018-5
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κάνει δεκτή την παρούσα προσφυγή ακυρώσεως και, σύμφωνα με αυτή, να ακυρώσει την προσβαλλόμενη απόφαση, με την οποία απορρίφθηκε η προσφυγή της προσφεύγουσας και επικυρώθηκε η απόφαση του τμήματος ανακοπών (ανακοπή B 2 840 414) περί μη καταχωρίσεως του υπ’ αριθ. 15 879 323 σήματος της Ευρωπαϊκής Ένωσης μόνον για τα προϊόντα και τις υπηρεσίες των κλάσεων για τις οποίες ασκήθηκε ανακοπή (7, 9, 11, 16, 35 και 42) με εξαίρεση τα ακόλουθα προϊόντα της κλάσεως 7 ως προς τα οποία έγινε δεκτή η καταχώριση: «συμπλέκτες και εξαρτήματα μετάδοσης της κίνησης (εκτός αυτών που προορίζονται για χερσαία οχήματα)· βαρέα μηχανήματα για τη γεωργία (εξαιρέσει των χειροκίνητων)· εκκολαπτικές μηχανές· μηχανές αυτόματης πώλησης»· και
               
            
                  —
               
               
                  να καταδικάσει στα δικαστικά έξοδα το αντίδικο ή τους αντιδίκους που αντιτίθενται στην παρούσα προσφυγή.
               
            
         Προβαλλόμενος λόγος
      
      Παράβαση του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.